ไทยเน้นย้ำกระชับความร่วมมือระหว่างภาครัฐและเอกชนระดับภูมิภาค
ไทยเน้นย้ำกระชับความร่วมมือระหว่างภาครัฐและเอกชนระดับภูมิภาคพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดและกล่าวปาฐกถาพิเศษ งาน ASEAN Business and Investment Summit 2019 (ABIS) โดยมีผู้เข้าร่วมทั้งภาครัฐและภาคเอกชน ได้แก่ สภาที่ปรึกษาธุรกิจอาเซียน สภาอุตสาหกรรมแห่งประเทศไทย สภาหอการค้าแห่งประเทศไทย สมาคมธนาคารไทยนายกรัฐมนตรี กล่าวว่า รัฐบาลไทยได้ให้ความสำคัญและผลักดันนโยบายไทยแลนด์ 4.0 โดยมีเป้าหมายให้ประเทศไทยเปลี่ยนผ่านไปสู่รูปแบบธุรกิจใหม่ ใช้นวัตกรรมเป็นตัวช่วยยกระดับกิจกรรมทางเศรษฐกิจทั้งระดับมหภาคและจุลภาคของประเทศ เพื่อตอบสนองต่อความต้องการของตลาด และการมีประชาชนเป็นศูนย์กลางของการพัฒนาที่ยั่งยืน ทั้งนี้รัฐบาลไทยและภาคธุรกิจได้ดำเนินการร่วมกันในหลายด้าน ทั้งมิติด้านความมั่นคง ด้านเศรษฐกิจ เน้นการร่วมทุนขนาดใหญ่ในโครงการ EEC และด้านสังคม พร้อมสนับสนุนการเปลี่ยนผ่านเข้าสู่ยุคดิจิทัล เพื่อการประกอบธุรกิจระหว่างประเทศที่เข้มแข็ง